Peter Dubb (født 1950) er en tysk tidligere skihopper som konkurrerte for Vest-Tyskland. Han representerte SZ Neuhaus. Dubb deltok i enkeltrenn i den tysk-østerrikske hoppuka mellom 1969 og 1975, med 50.-plass i Garmisch-Partenkirchen 1. januar 1974 som beste plassering. I VM i Falun i 1974 ble han nummer 35 i normalbakken. Samme år ble han vesttysk mester i normalbakke. Peter Dubb ble nummer 3 sammenlagt i Schwarzwälder Springertournee 1973 og nummer 2 i 1974.